**Название конкурсной работы “Вельмі вялікай цаной”  
фамилия, имя участника Оноприенко Алина**

Аднойчы я са сваёй бабуляй гуляла па вёсцы Вялічкавічы. Дзень быў сонечны і бязветраны. Мы шлі не спяшаючыся і любаваліся кожным дрэўцам. Сцежка, па якой мы ішлі, завяла нас на мясцовыя могілкі. Бабуля спынілася і я разам з ёй. На яе твары я заўважыла слязінку, адну, другую…  
 Я падняла вочы на помнік і прачытала жудасныя строчкі: “Здесь 15 февраля 1943 года сожжены и расстреляны 217 жителей деревни Великовичи». Памаўчаўшы хвілінку, я запытала: «Бабуля, хіба гэта магчыма? Як гэта?»  
 І бабуля пачала мне расказваць: «Слухай, мая ўнучка, і памятай заўсёды. На ўзбярэжжы ракі Марачанка, на вельмі прыгожай, багатай і зручнай мясцовасці ўзнікла вёска, якая атрымала назву Вялічкавічы. Паступова вёска расла, людзі прывыкалі да калектыўнага жыцця. Працавалі старанна, паліваючы потам зямельку. Так бы і кацілася жыццё ў далёкай палескай вёсцы… А там на захадзе ўжо грукатала страшная другая сусветная вайна. Не прайшла яна і Вялічкавічы. 10 лютага 1943 года немцы арганізавалі парную экспедыцыю. Аб гэтым жыхарам вёскі паведаміў начальнік партызанскага руху. Усім рэкамендавалі схавацца ў лесе, што і было зроблена. Два дні немцы прастаялі ў бязлюднай вёсцы, а потым сышлі.  
 Людзі пачалі вяртацца ў вёску. Жыллё было разбурана. Скаціна знішчана.  
Але на душы было не спакойна. Яны як бы адчувалі нешта нядобрае. 15 лютага было свята Грамніца, у гэты дзень і адбылася трагедыя. Вёска была акружана ворагамі. Фашысты пачалі зганяць старых, жанчын і дзяцей у калгасныя аборы. Хто пытаўся ўцякчы, таго забівалі на месцы. Сабраўшы ўсіх, фашысты падпалілі аборы. Каб людзі не смаглі вырвацца, дзверы забілі цвікамі. Каго яшчэ знаходзілі ў вёсцы, кідалі ў агонь зажыва.   
 Затым фашысты пачалі правяраць усе хаты, каб нікога не засталося. У адной з хат двое дзесяцігадовых дзяцей- Коўцік Ганна Паулаўна і Тарасевіч Павел Дзям'янавіч- схаваліся пад печку, дзе зімавалі куры. Немцы зайшлі і ў гэту хату. Пачалі лавіць курэй, а тыя беглі пад печку. Ганна і Павел, каб іх не ўбачылі, пачалі рукамі падштурхоўваць курэй назад на немцаў. Адзін з іх, відаць паліцай, бо размаўляў на рускай мове, бачачы гэта і не страціўшы, відаць, яшчэ ўсей чалавечнасці, сказаў: “Пойдзем адсюль, тут куры самі ў рукі ідуць”. Ён зразумеў што пад печчу хтосьці ёсць і пашкадаваў іх. Вось так двое дзесяцігадовых жыхароў вёскі засталіся ў жывых. І толькі на другі дзень дзеці асмеліліся выйсці на двор. Жудасную карціну яны ўбачылі перад вачыма… Сабраўшыся з сіламі, дзеці пахавалі астанкі аднавяскоўцаў і пайшлі шукаць партызан. 217 жыхароў Вялічкавіч - вось такую цану заплацілі людзі гэтага краю за тое, каб мы маглі жыць спакойна.  
 Летам 1944 г. адбылося вызваленне Беларусі ад нямецка-фашысцкіх захопнікаў. Частка застаўшыхся ў жывых жыхароў вёскі, якія ваявалі ў Чырвонай Арміі, пачалі вяртацца ў вёску. Жыццё паступова наладжвалася. На вачах рос новы пасёлак. Вялікую цану заплацілі людзі гэтага краю, вельмі вялікую. Памятай пра гэта, мая ўнучка, памятай заўсёды».   
 Мы моўчкі вярталіся з бабуляй да хаты. Тады, стоячы ў помніка, я паабяцала сабе, і пахаваным: «Памяць будзе жыць. Мы не павінны забываць пра страшныя часы сваёй гісторыі. Вельмі вялікай цаной… Вельмі вялікай...»